Diari Oficial de la Generalitat Valenciana


Sumari del DOGV 7053, del 25-06-2013 (2013/6214)

RESOLUCIÓ de 2 de juny de 2013, de la Direcció General d'Innovació, Ordenació i Política Lingüística, per la qual s'establixen criteris per a l'aplicació de la Resolució de 12 de febrer de 2013, de la Conselleria d'Educació, Cultura i Esport, de convocatòria del procés per a la constitució a consells escolars municipals de la Comunitat Valenciana per a l'exercici 2013 per la qual es convoca el procés per a la constitució de consells escolars municipals de la Comunitat Valenciana, en aplicació del Decret 111/1989, de 17 de juliol, del Consell.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7053

Data del DOGV
:   25-06-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/6214


Data del document
:   02-06-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 2 de juny de 2013, de la Direcció General d'Innovació, Ordenació i Política Lingüística, per la qual s'establixen criteris per a l'aplicació de la Resolució de 12 de febrer de 2013, de la Conselleria d'Educació, Cultura i Esport, de convocatòria del procés per a la constitució a consells escolars municipals de la Comunitat Valenciana per a l'exercici 2013 per la qual es convoca el procés per a la constitució de consells escolars municipals de la Comunitat Valenciana, en aplicació del Decret 111/1989, de 17 de juliol, del Consell. [2013/6214]  
La disposició final primera del Decret 111/1989, de 17 de juliol, del Consell de la Generalitat Valenciana, pel qual es regulen els consells escolars territorials i municipals (DOCV 1114, 25.07.1989), autoritza el conseller de Cultura, Educació i Ciència per a dictar les disposicions necessàries per a la seua aplicació.  
En aplicació del mencionat mandat normatiu, l'Orde de 3 de novembre de 1989, de la Conselleria de Cultura, Educació i Ciència, regula el procediment per a la constitució dels consells escolars municipals de la Comunitat Valenciana, en desplegament del Decret 111/1989, de 17 de juliol, del Consell de la Generalitat Valenciana (DOCV 1185, 17.11.1989), l'article octau, apartat primer, establix que el mandat dels membres electes és de tres anys.  
La Llei 6/2010, de 28 de maig, de la Generalitat, de modificació del Text Refós de la Llei de Consells Escolars de la Comunitat Valenciana, aprovat pel Decret Legislatiu de 16 de gener de 1989, del Consell (DOCV 6281, 03.06.2010), amplia el mandat dels membres del Consell Escolar Municipal a quatre anys.   
Havent-se celebrat les últimes eleccions a consells escolars municipals l'any 2009, convocades mitjançant una Orde de 12 de gener de 2009, de la Conselleria d'Educació (DOCV 5946, 03.02.2009).  
La disposició final primera de la Resolució de 12 de febrer de 2013, de la Conselleria d'Educació, Cultura i Esport, de convocatòria del procés per a la constitució a consells escolars municipals de la Comunitat Valenciana per a l'exercici 2013 (DOCV 6968, 19.02.2013), autoritza la Direcció General d'Innovació, Ordenació i Política Lingüística perquè dicte les resolucions necessàries per a la seua execució.  
  
La publicació en el Diari Oficial de la Comunitat Valenciana d'esta convocatòria ha evidenciat que determinades entitats locals han procedit a la celebració d'eleccions a consells escolars municipals fora del marc de la convocatòria oficial, que correspon a la conselleria competent en matèria d'educació.  
A fi d'unificar les distintes convocatòries a eleccions a consells escolars municipals i els mandats dels seus integrants, i vista la proposta de la Subdirecció General d'Innovació i Qualitat Educativa, de 31 de maig de 2013, i de conformitat amb esta, resolc:  
  
1. Unificar la celebració de les eleccions a consells escolars municipals en els ajuntaments de la Comunitat Valenciana, per a la qual cosa podran triar una d'estes dos opcions:  
a) Celebrar noves eleccions a consells escolars municipals en el 2013, d'acord amb el que establix la Resolució de 12 de febrer de 2013, de la Conselleria d'Educació, Cultura i Esport, per la qual es convoca el procés per a la constitució de consells escolars municipals de la Comunitat Valenciana, en aplicació del Decret 111/1989, de 17 de juliol, del Consell de la Generalitat Valenciana.  
b) Ratificar mitjançant un acord de la corporació local, en el marc de la mencionada resolució, els resultats obtinguts en la seua convocatòria particular, si és així es considerarà com a elegits o ratificats els membres del Consell Escolar Municipal.  
  
2. Els ajuntaments que apliquen alguns dels procediments establits en esta resolució hauran de comunicar este punt, remetent un escrit a la Direcció General d'Innovació, Ordenació i Política Lingüística de la Conselleria d'Educació, Cultura i Esport.  
  
3. La duració del mandat dels membres del Consell Escolar Municipal en qualsevol dels dos supòsits establits en l'apartat 1 d'esta resolució serà de quatre anys, a comptar de la seua elecció o ratificació. Tot això, sense perjuí que les vacants es cobrisquen pel mateix mecanisme pel qual es van designar.   
  
DISPOSICIÓ FINAL  
  
Esta resolució tindrà efectes des de l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107,116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra esta resolució, que posa fi a la via administrativa, es podrà recórrer potestativament en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la Conselleria d'Educació, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
  
València, 2 de juny de 2013.- La directora general d'Innovació, Ordenació i Política Lingüística: Beatriz Gascó Enríquez.